《食樱桃思越中风俗》
宋代·华镇

答答驱禽欲晓天，筠笼轻摘荐芳筵。檀唇深注胭脂紫，琪树匀芳火齐圆。

醇蜜冷和甘益重，小梅青近色增鲜。花时南国豪华甚，得尔杯盘更可怜。

作者简介：宋会稽人，字安仁，号云溪。神宗元丰二年进士。官至朝奉大夫，知漳州军事。平生好读书，工诗文。有《扬子法言训解》、《云溪居士集》、《会稽录》等。